Straw Dogs

Straw Dogs (euskaraz Lastozko Txakurrak) 1971ko Sam Peckinpah estatubatuar zinema zuzendariaren thriller eta drama filma da. Gordon Williams britainiar idazlearen The Siege of Trencher's Farm (1969, Trencher Enea Baserriko Setioa) eleberrian oinarritua dago. Dustin Hoffman, Susan George, Peter Vaughan, T. P. McKenna, Del Henney, Jim Norton, Ken Hutchison, Len Jones, Sally Thomsett eta David Warner aktoreek antzeztu zuten.

Izenburua antzinaroko Tao Te Ching idazlanean agertzen den eztabaidan lastozko txakurraren zeremonian oinarritua dago. Ingalaterrako hego-mendebaldean dagoen Kornualles konderriko St Buryan udalerrian filmatu zen.

2011n izenburu berdineko berregokitzapena filmatu zen, baina hura AEBetako Mississippi estatuko baserri giroko herri batean girotua izan zen.

 Argudioa 

1970eko hamarkadaren hasiera, Ingalaterra, Kornualles. David Sumner (Dustin Hoffman) estatubatuar matematikaria eta Amy (Susan George) emazte gazte ederra baserri giroko herri txiki batetara bizitzera jon berri dira, berez emaztearen jaioterria dena. Han, Summerreak landetxe bat alokatu eta bertan patxada ederrean bere matematika ikerketei berrekiteko asmoa du.

Herritar gehinak jatorrak eta lasaiak diruditen arren, ustekabean bikoteak bertako zenbait herritar gatazkatsuekin arazoak izaten hasiko dira: Charlie Venner (Del Henney), Amyren mutilagun ohia, eta bere adikide diren Norman Scutt (Ken Hutchison), Chris Cawsey (Jim Norton) eta Phil Riddaway (Donald Webster) gizasemeek osatutako alproja taldea, haiei Vennerren osaba gehituko zaie, Tom Hedden (Peter Vaughan) mozkorti eta kaskailua. Euren jokamoldeak bikote etorriberriarekin gero eta bortitz, oldarkor, lotsagabe eta harrigarriagoak bilakatuko dira. Hortaz, David barnerakoi eta lasaiak pauso bat aurrera eman eta aurre egin beharko die, bai bere burua nahiz Amy bera haiengandik defendatu nahi baldin baditu behinik-behik.

 Aktoreak 
 Dustin Hoffman: David Sumner
 Susan George: Amy Sumner
 Peter Vaughan: Tom Hedden
 T. P. McKenna: John Scott maiorra
 Del Henney: Charlie Venner
 Jim Norton: Chris Cawsey
 Donald Webster: Riddaway
 Ken Hutchison: Norman Scutt
 Len Jones: Bobby Hedden
 Sally Thomsett: Janice Hedden
 Robert Keegan: Harry Ware
 Peter Arne: John Niles
 Cherina Schaer: Louise Hood
 Colin Welland: Barney Hood erreberendoa
 David Warner: Henry Niles
 June Brown (eszena ezabatuak): Hedden andrea

 Kanpo estekak 
 Straw Dogs filmaren IMDBko fitxa irakurgai 

Kategoria:Sam Peckinpahek zuzendutako filmak
Kategoria:Ameriketako Estatu Batuetako filmak
Kategoria:Drama filmak
Kategoria:Thrillerrak
Kategoria:Psikopatei buruzko filmak
Kategoria:Etxe erasoei buruzko filmak
Kategoria:Bortxaketa eta mendekuari buruzko filmak
Kategoria:Trauma ondoko estres nahasmenduari buruzko filmak
Kategoria:Ehiztariei buruzko filmak
Kategoria:Landetxeetan girotutako filmak
Kategoria:Jerry Fieldingen soinu bandadun filmak
Kategoria:Kornuallesen girotutako filmak
Kategoria:1971n girotutako filmak
Kategoria:Liburuetan oinarritutako filmak
Kategoria:1971ko filmak